O jucătoare a fost arestată imediat după meciul jucat la Roland Garros. Două românce, implicate în partida suspectată de blat.
Rusoaica Yana Sizikova este suspectată că ar fi aranjat un meci de dublu de la Roland Garros 2020. Jucătoarea din Rusia a fost reținută de Poliția pariziană. Rusoaica a participat și în ediția 2021 a French Open.
Presa franceză a anuțat că jucătoarea Yana Sizikova (26 de ani/Rusia) a fost arestată de poliție, joi, la Roland Garros. Jucătoarea din Rusia ar fi implicată în mafia pariurilor, fiind acuzată că a aranjat un meci de dublu în cadrul ediției precedente a turneului de Mare Șlem de la Paris, potrivit rmcsport.com. Este vorba despre partida de dublu dintre Patricia Ţig/Andreea Mitu (România) şi Madison Brengle/Yana Sizikova (SUA/Rusia).Sizikova e acuzată de blat, după ce a comis două duble greşeli şi nu a ajuns la o minge care părea ușor de returnat în timpul meciului cu cele două românce. Procurorii susţin că a existat un aranjament la pariuri, după ce s-ar fi pariat sume uriaşe în game-ul al cincilea din actul secund al meciului Mitu/Țig – Sizikova/Brengle. Cercetările au fost efectuate de Serviciul central pentru curse şi jocuri de noroc (SCCJ). Anyone missing the Sizikova fix from last year?Update: she partnered Alexandrova and will play on the 3rd of June against Storm/AljaPrepare your accounts! pic.twitter.com/W01bqK1oOk — Ardeal (@UnArdeal) June 1, 2021 Tot joi, Yana Sizikova a fost eliminată, alături de Ekaterina Alexandrova (Rusia), de la Roland Garros 2021, după ce a pierdut meciul de "dublu" din runda inaugurală a competiției, în fața australiencelor Ajla Tomljanovic și Storm Sanders (scor 1-6, 1-6).Imediat după joc, tenismena din Rusia a fost arestată chiar pe coridoarele arenei.